Document ID: 32002R2287

Uredba Sveta (ES) št. 2287/2002
z dne 16. decembra 2002
o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1) Svet je 20. decembra 1996 sprejel Uredbo (ES) št. 2505/96 [1] o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske proizvode. Potrebam Skupnosti po proizvodih je treba zadostiti pod najbolj ugodnimi pogoji. Zato je treba odpreti nove tarifne kvote Skupnosti po znižani ali stopnji dajatve nič za ustrezne višine in jih podaljšati v primeru nekaterih obstoječih tarifnih kvot, ter se hkrati izogniti kakršnim koli oviram na trgih teh proizvodov.
(2) Ni več v interesu Skupnosti, da ohranja tarifne kvote Skupnosti za določene proizvode in te proizvode je treba zato odstraniti iz tabele v Prilogi I k Uredbi (ES) št. 2505/96.
(3) V luči velikega števila sprememb, ki začnejo veljati 1. januarja 2003, in da bi uporabnikom pojasnili zadeve, se preglednica v Prilogi I Uredbe (ES) št. 2505/96 nadomesti s preglednico I te uredbe.
(4) Višina kvote za nekatere avtonomne tarifne kvote Skupnosti je nezadostna, da bi zadovoljila potrebam industrije Skupnosti za tekoče obdobje veljavnosti kvote. Posledično je treba te višine kvot zvišati, z začetkom veljavnosti 1. januarja 2002 ali 1. julija 2002, odvisno od datuma začetka veljavnosti teh kvot in je zato treba predvideti takojšen začetek veljavnosti te uredbe.
(5) Za tarifne kvote za nekatere proizvode iz železa in jekla, ki jih vključuje Pogodba o ustanovitvi Evropske Skupnosti za premog in jeklo, od datuma prenehanja navedene pogodbe velja Pogodba o ustanovitvi Evropske Skupnosti. Posebna Priloga, ki vključuje te kvote, je bila posledično dodana Uredbi (ES) št. 2505/96.
(6) Uredbo (ES) št. 2505/96 je zato treba spremeniti -
SPREJEL NASLEDNJO UREDBO:
Člen 1
Uredba (ES) št. 2505/96 se spremeni:
1. Člen 1(1) se nadomesti z:
"1. Uvozne dajatve na proizvode iz Priloge I in III se za obdobja veljavnosti in v višini, navedeni v Prilogi, opustijo po navedenih stopnjah dajatve."
2. Preglednica v Prilogi I se nadomesti s preglednico iz Priloge I te uredbe.
3. Priloga II te uredbe se doda kot Priloga III.
Člen 2
Za obdobje veljavnosti kvote od 1. januarja do 31. decembra 2002 se Priloga I k Uredbi (ES) št. 2505/96 spremeni:
- zaporedna številka 09.2711: višina tarifne kvote se določi pri 375000 tonah,
- zaporedna številka 09.2837: višina tarifne kvote se določi pri 450 tonah,
- zaporedna številka 09.2959: višina tarifne kvote se določi pri 77000 tonah.
Člen 3
Za obdobje veljavnosti kvote od 1. julija do 31. decembra 2002 se Priloga I k Uredbi (ES) št. 2505/96 spremeni:
- zaporedna številka 09.2902: višina tarifne kvote se določi pri 20000 tonah,
- zaporedna številka 09.2935: višina tarifne kvote se določi pri 70000 tonah,
Člen 4
Ta uredba začne veljati na dan objave v Uradnem listu Evropskih skupnosti.
Uporablja se od 1. januarja 2003, razen člena 2, ki se uporablja od 1. januarja 2002 in člena 3, ki se uporablja od 1. julija 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. decembra 2002

Labels: 3
1
6